Document ID: 31996R0674

KOMISSION ASETUS (EY) N:o 674/96,
annettu 12 päivänä huhtikuuta 1996,
Alankomaiden lipun alla purjehtivien alusten turskan, koljan, valkoturskan, punakampelan ja kielikampelan kalastuksen lopettamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1), sellaisena kuin se on muutettuna asetuksella (EY) N:o 2870/95 (2), ja erityisesti sen 21 artiklan 3 kohdan,
sekä katsoo, että
tiettyjen kalakantojen ja kalakantaryhmien osalta vuodeksi 1996 vahvistettavista suurimmista sallituista saaliista ja niiden pyyntiä koskevista tietyistä edellytyksistä 22 päivänä joulukuuta 1995 annetussa neuvoston asetuksessa (EY) N:o 3074/95 (3) vahvistetaan turskan, koljan, valkoturskan, punakampelan ja kielikampelan kiintiöt vuodeksi 1996,
kiintiöiden alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen niille annetun kiintiön, ja
Alankomaille vuodeksi 1996 osoitetut turskakiintiöt ICES-alueen III a (Skagerrak) vesillä, koljakiintiöt ICES-alueiden III a, III b, c ja d (EY-alue) vesillä, valkoturskakiintiöt ICES-alueen III a vesillä, punakampelakiintiöt ICES-alueen III a (Skagerrak) vesillä ja kielikampelakiintiöt ICES-alueiden III a, III b, c ja d (EY-alue) ja VIII a ja b vesillä ovat täyttyneet kiintiöiden siirtojen vuoksi; Alankomaat on kieltänyt tämän kalakannan kalastuksen 1 päivästä tammikuuta 1996; tämän vuoksi on tarpeen noudattaa tätä päivämäärää,
ON ANTANUT TÄMÄN ASETUKSEN:
1 artikla
Alankomaille vuodeksi 1996 osoitettujen turskakiintiöiden ICES-alueen III a (Skagerrak) vesillä, koljakiintiöiden ICES-alueiden III a, III b, c ja d (EY-alue) vesillä, valkoturskakiintiöiden ICES-alueen III a vesillä, punakampelakiintiöiden ICES-alueen III a (Skagerrak) vesillä ja kielikampelakiintiöiden ICES-alueiden III a, III b, c ja d (EY-alue) ja VIII a ja b vesillä katsotaan täyttyneen.
Kielletään Alankomaiden lipun alla purjehtivilta tai Alankomaissa rekisteröidyiltä aluksilta turskan kalastus ICES-alueen III a (Skagerrak) vesillä, koljan kalastus ICES-alueiden III a, III b, c ja d (EY-alue) vesillä, valkoturskan kalastus ICES-alueen III a vesillä, punakampelan kalastus ICES-alueen III a (Skagerrak) vesillä ja kielikampelan kalastus ICES-alueiden III a, III b, c ja d (EY-alue) ja VIII a ja b vesillä, sekä edellä mainittujen alusten tämän asetuksen ensimmäisen soveltamispäivän jälkeen pyytämien näiden kalakantojen hallussapitäminen aluksessa sekä niiden uudelleenlastaus ja purku.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä huhtikuuta 1996.

Labels: 8
18
6